Danmarks statsminister Lars Løkke Rasmussen (V) holdt sin tale på klimatopmødet i Paris med flere timers forsinkelse og kom med et af de mest kortfattede indlæg i hele rækken.

Efter kort at nævne FN’s klimapanel IPCC’s seneste rapport, som blev fremlagt i København tidligere i år og bekræftede, at klimaet ændrer sig og isen smelter, sagde han:

»Heldigvis ændrer viljen sig også til at handle. Vi må alle gøre mere. Danmark vil fortsætte med at støtte de fattigste lande. Næste år i 2016 har vi øremærket 38 millioner US dollar, heraf 22 millioner til de mindst udviklede lande«.